sagorsarker/bangla-wikipedia huggingface dataset:
নেবুচাদনেজার কালপঞ্জি

নেবুচাদনেজার কালপঞ্জি, আরেক নাম জেরুসালেম কালপঞ্জি, ব্যাবিলনীয় কালপঞ্জির সংগ্রহশালার একটি অন্যতম কালপঞ্জি যেখানে দ্বিতীয় নেবুচাদনেজারের শাসনকালের প্রথম এগারো বছরের ঘটনা বর্ণিত রয়েছে। ফলকটিতে নেবুচাদনেজারের পশ্চিমা অভিযানগুলো বিস্তারিত লেখা রয়েছে যা কারচেমিশের যুদ্ধ এবং জেরুসালেম অবরোধ (৫৯৭ খ্রিস্টপূর্ব) নামে পরিচিত। গ্রেসনের আদর্শ পত্রে এই ফলকটি এবিসি৫ হিসেবে উল্লেখ রয়েছে এবং ব্রিটিশ জাদুঘরে বিএম২১৯৪৬ হিসেবে চিহ্নিত রয়েছে।
এটি নেবুচাদনেজারের দুটি চিহ্নিত কালপঞ্জির একটি যা তার সম্পূর্ণ শাসনকাল তুলে ধরেনি। এবিসি৫ হচ্ছে ব্যাবিলনীয় কালপঞ্জির এবিসি৪ এর পরবর্তী অংশ (নবোপোলাসারের পরবর্তী বছরগুলো) যেখানে নেবুচাদনেজারকে যুবরাজ হিসেবে উল্লেখ করা হয়েছে। যেহেতু এবিসি৫ শুধু নেবুচাদনেজারের ১১টি বছর তুলে ধরে, তাই দশ বছর পরে সংঘটিত হিব্রু বাইবেলের ধ্বংসযজ্ঞ ও নির্বাসন এই ফলকে বা অন্য কোন প্রত্নতাত্ত্বিক নিদর্শনে উল্লেখ করা হয়নি।
অধিকাংশ ব্যাবিলনীয় কালপঞ্জির মতন এই ফলকটিও অপ্রমাণিত, যা ১৮৯৬ সালে অজানা খনন স্থল থেকে পুরাকীর্তি ব্যবসায়ীর কাছ থেকে ক্রয় করা হয়। এটি ডোনাল্ড ওয়াইজম্যান দ্বারা ষাট বছর পরে তথা ১৯৫৬ সালে প্রকাশিত হয়।
এই ফলক দাবি করে নেবুচাদনেজার কারচেমিশে মিশরীয় বাহিনীর বিরুদ্ধে যুদ্ধ করতে নদী পার হয়েছিলেন। তারা একে অপরের সাথে লড়াই করে এবং মিশরীয় বাহিনীকে সেখান থেকে প্রত্যাহার করে নেওয়া হয়। তিনি তাদের সম্পন্ন সম্পন্ন করেন এবং তাদের ধুলোয় মিশিয়ে দেন। বাকি মিশরীয় সেনারা সেখান থেকে দ্রুত হামাথ জেলায় পালিয়ে যায় যেন কোন অস্ত্র তাদের পৌঁছাতে না পারে, ব্যাবিলনীয় বাহিনী হামাথে পৌঁছে তাদের পরাজিত করে যাতে একটি লোকও তার নিজের দেশে ফিরতে না পারে। তখন নেবুচাদনেজার সম্পূর্ণ হামাথ এলাকাটি জয় করেন।
কালপঞ্জিতে জেরুসালেমের কথা সরাসরি লেখা না থাকলেও "ইয়াহাদুর শহর" উল্লেখ রয়েছে যার অনূদিত অর্থ করা হয়েছে "যিহূদার শহর"। কালপঞ্জিতে লেখা রয়েছে:
[নেবুচাদনেজারের] সপ্তম বর্ষে [৫৯৮ খ্রিস্টপূর্ব] খিসলেভ মাসে [নভেম্বর/ডিসেম্বর] ব্যাবিলনের রাজা তার সেনাবাহিনীকে একত্রিত করেন, এবং হাট্টিদের ভূমি (সিরিয়া/ফিলিস্তিন) আক্রমণ করার পর, তিনি যিহূদার শহরে অবরোধ পরিচালনা করেন। আদার মাসের দ্বিতীয় দিবসে [১৬ মার্চ] তিনি শহরটি জয় করেন এবং রাজাকে [যিহুদীয়া] বন্দী করেন। তার স্থলে তিনি নিজের পছন্দের একজন রাজাকে [সিদিকিয়] স্থলাভিষিক্ত করেন, এবং রাজস্ব পাওয়ার পর, তিনি ব্যাবিলনের দিকে ফিরে যান।
কালপঞ্জিটিকে জেরুসালেমের প্রথম অবরোধের তারিখের নিশ্চিতকরণ হিসেবে চিহ্নিত করা হয়। ১৯৫৬ সালের ডোনাল্ড ওয়াইজম্যানের ব্যাবিলনীয় কালপঞ্জি প্রকাশের পূর্বে থিয়েল বাইবেলীয় লেখাপত্র থেকে নির্ধারণ করেছিলেন যে নেবুচাদনেজার ৫৯৭ খ্রিস্টপূর্বাব্দের বসন্তে জেরুসালেমের উপস্থিত হোন। তবে অলব্রাইটের মতন গবেষকেরা এর তারিখ প্রায়শই ৫৯৮ খ্রিস্টপূর্ব চিহ্নিত করেছেন।
৫৮৭ খ্রিস্টপূর্বাব্দে সংঘটিত দ্বিতীয় জেরুসালেম অবরোধের কোন ধর্মনিরপেক্ষ সূত্রের উল্লেখ পাওয়া যায়না। এই তারিখটি যিহিষ্কিলের পুস্তকে দেওয়া যিহুদীয়ার বন্দীদশার তারিখ (যেমন, জেরুসালেমের প্রথম শরৎ) এর সাথে সম্পৃক্ত অন্যান্য সব তারিখ হিসাব করে প্রমাণাদির সাথে তুলনা অনুসারে বের করা হয়েছে।
আর্গিনিস চিলদ্রেনি

লার্জ সিলভারস্ট্রাইপ (বৈজ্ঞানিক নাম: "Argynnis childreni (Gray)") এক বড় আকারের প্রজাপতি। এরা নিমফ্যালিডি পরিবার এবং হেলিকোনিনি উপগোত্রের সদস্য। এই প্রজাতির সামনের ডানাগুলি প্রধানত কালো দাগ সহ হলদে-কমলা রঙের, অপরদিকে পিছনের ডানাগুলি নীল মার্জিন সহ বাদামী বর্নের এবং অনেকগুলি সাদা ডোরা দাগ দেখা যায়।
লার্জ সিলভারস্ট্রাইপ প্রসারিত অবস্থায় ডানার আকার ৭৫-১০০ মিলিমিটার দৈর্ঘ্যের হয়।
ভারতে প্রাপ্ত লার্জ সিলভারস্ট্রাইপ এর উপপ্রজাতি হল-
এই প্রজাতি ভারত এর জন্মু কাশ্মীর থেকে অরুণাচল প্রদেশ পর্যন্ত, ভুটান, পাকিস্তান এবং উত্তর মায়ানমার এর বিভিন্ন অঞ্চলে দেখা যায়।
হস্তা (নক্ষত্র)

ভারত্য জ্যোতিঃশাস্ত্রে ত্রয়োদশ নক্ষত্র হস্তা "(অর্থ : মুষ্টি/হাত /পাঞ্জা)" ৷ আলফা, বিটা, ডেল্টা, গামা এবং এপসিলন-কর্ভি নামী এ পঞ্চতারকাপুঞ্জের বিস্তার খ-গোলকের ১০° থেকে ২৩° ২০' পর্যন্ত ।
মোটা মাসাইলা

স্যাফরন (বৈজ্ঞানিক নাম: "Mota massyla (Hewitson)") এক প্রজাতির ছোট আকারের ধূসর বাদামী রঙের প্রজাপতি। এরা ‘লাইসিনিডি’ গোত্রের এবং ‘থেকলিনি’ উপগোত্রের সদস্য। ভারতএ এই প্রজাতির অধীনে কোন উপ-প্রজাতি তালিকাভুক্ত নেই।
স্যাফরন এর প্রসারিত অবস্থায় ডানার আকার ৩২-৩৫ মিলিমিটার দৈর্ঘের হয়।
এই প্রজাতি উত্তর-পূর্ব ভারত এর সিকিম থেকে অরুণাচল প্রদেশ পর্যন্ত, ভুটান এবং মায়ানমার এর বিভিন্ন অঞ্চলে দেখা যায়।
রামনগর, ত্রিপুরা বিধানসভা কেন্দ্র

রামনগর বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি অসংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত। এই বিধানসভা কেন্দ্রটি ১৯৭৭ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (পাঁচ বার)।
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ৪৩,৬৫৯ জন, যার মধ্যে পুরুষ ভোটার ২১,২৫৩ জন এবং নারী ভোটার ২২,৪০৫ জন। রামনগর বিধানসভা কেন্দ্রে ২০১৮ ভোটার লিঙ্গানুপাত ১,০৫৪। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ৪০,৯১৫ জন যার মধ্যে পুরুষ ভোটার ২০,০৭০ জন এবং নারী ভোটার ২০,৮৪৫ জন।
তেমিরতাউ

তেমিরতাউ (; ) কাজাখস্তানের কারাগান্ডা অঞ্চলের একটি শহর। ১৯৯৯ সালের আদমশুমারিতে জনসংখ্যা ছিল ১৭০,৪৮১, যা ২০১৬ সালে বেড়ে ২১০,৫৯০-এ দাঁড়িয়েছে।
শহরটি কারাগান্দার উত্তর-পশ্চিমে নুরা নদীর (সমরখন্দ জলাধার) তীরে অবস্থিত।
এই এলাকায় বসতি স্থাপনকারীদের প্রথম দল ছিল সামারার ৪০টি পরিবার (দেখুন স্টোলিপিন সংস্কার), যারা ১৫ জুন ১৯০৫ সালে নুরা নদীর বাম তীরে বসতি স্থাপন করেছিল। নদীর ওপারে একটি পাহাড়ের নামানুসারে তারা যে বসতি স্থাপন করেছিল তার নামকরণ করা হয়েছিল ঝাউর "(Жаур)"। 
১৯০৯ সালে বসতিটির নামকরণ করা হয় "সমরকন্দস্কি" (Самаркандский, বা সংক্ষেপে সমরকন্দ)। প্রথম বিদ্যালয় এবং প্রথম হাসপাতাল ১৯১১ সালে নির্মিত হয়েছিল।
১৯৩৩ সালে কারাগান্ডা কয়লা ক্ষেত্রের উন্নয়নের সুবিধার্থে সমরকান্দস্কি-কারাগান্ডা জলের নালী তৈরি করা হয়েছিল। ১৯৩৯ সালে নুরা নদী জুড়ে একটি
১৯৪৫ সালের ১ অক্টোবর সমরকন্দ বসতিকে শহরের মর্যাদা দেওয়া হয় এবং তেমিরতাউ (কাজাখের "আয়রন মাউন্টেন") নামকরণ করা হয়। ১৯৪৭ থেকে ১৯৪৯ সাল পর্যন্ত জাপানি যুদ্ধবন্দীদের শহরের কাছে একটি ক্যাম্পে রাখা হয়েছিল। ১৯৫০ সালে কারাগান্ডা স্টিল মিল প্রতিষ্ঠিত হয়। এটি নির্মাণের জন্য সোভিয়েত ইউনিয়ন একটি "দেশব্যাপী উচ্চ-নিবিড় নির্মাণ প্রকল্প" ঘোষণা করেছিল এবং "শক-ওয়ার্কার ব্রিগেড"-এ সারা সোভিয়েত ইউনিয়ন এবং মিত্র দেশগুলি থেকে অনেক তরুণকে আনা হয়েছিল, যার মধ্যে অনেকেই বুলগেরিয়ার ছিল। ১৯৫৯ সালে শ্রমিকদের মধ্যে একের পর এক দাঙ্গা ও বিদ্রোহ হয়েছিল, যারা দরিদ্র কর্ম ও জীবনযাত্রার অবস্থা এবং প্রশাসনের ভুলের ফলে পানি, খাদ্য, পণ্য, সরঞ্জাম এবং অন্যান্য সম্পদ সরবরাহে বাধার কারণে অত্যন্ত অসন্তুষ্ট ছিল। সংঘর্ষে ১৬ জন শ্রমিক নিহত এবং ২৭ জন আহত, ৭০ জনকে গ্রেপ্তার এবং দোষী সাব্যস্ত করা হয়েছিল। সংঘর্ষে ২৮ জন পুলিশও আহত হয়েছিল। 
১৯৬০ সালে, ব্লাস্ট ফার্নেস নং. ১ এটার প্রথম ঢালাই লোহা দিয়েছিল। ১৯৬৩ সালে কারাগান্ডা পলিটেকনিক্যাল ইনস্টিটিউট (বর্তমানে কারাগান্ডা মেটালার্জিক্যাল ইনস্টিটিউট) কারাগান্ডা স্টিল মিলের সাথে সংযুক্ত একটি উচ্চতর কারিগরি শিক্ষা প্রতিষ্ঠান হিসাবে প্রতিষ্ঠিত হয়েছিল। ১৯৭০-এর দশকে একটি নতুন স্পোর্টস কমপ্লেক্স নির্মিত হয়েছিল, যার মধ্যে একটি ৫০ মিটার সুইমিং পুল, একটি ১৫,০০০ দর্শক ধারণক্ষমতার স্টেডিয়াম, একটি ইনডোর আইস-স্কেটিং এবং হকি রিঙ্ক রয়েছে। ১৯৭২ সালে "মেটালারজিস্টস প্যালেস অফ কালচার" শহরে খোলা হয়েছিল, তারপরে ১৯৭৮ সালে "ভোস্টক" বিনোদন পার্ক, শহরের পূর্ব অংশে অবস্থিত এবং জনসাধারণের জন্য উন্মুক্ত করা হয়েছিল। ২৯ জুলাই ১৯৭৮-এ একটি চিরন্তন শিখাসহ একটি যোদ্ধা স্মৃতিস্তম্ভ দ্বিতীয় বিশ্বযুদ্ধে নিহত তেমিরতাউর সৈন্যদের জন্য উৎসর্গ করা হয়েছিল।
১৯৮৪ সালে বসনিয়া ও হার্জেগোভিনাতে তেমিরতাউ-এর প্রতিরুপ-শহরের সম্মানে জেনিকা নামে একটি নতুন আবাসিক এলাকা তৈরি করা হয়েছিল। ১৯৯৩ সালের জানুয়ারিতে ভোস্টক পার্কে একটি নতুন শীতকালীন বাগান যুক্ত করা হয়েছিল। ১৯৯৫ সালে কারাগান্ডা স্টিল মিলটি ইস্পাট ইন্টারন্যাশনাল-এ স্থানান্তরিত হয়, যার নাম পরিবর্তন করে ইস্পাত-কারমেট রাখা হয় এবং অবশেষে আর্সেলর মিত্তল গ্রুপের দ্বারা নিয়ন্ত্রিত বর্তমান মিত্তাল স্টিল তেমিরতাউতে পরিণত হয়। ২০১৮ সালের জানুয়ারিতে, প্ল্যান্টের কাছে শহরে কালো তুষার পড়েছিল এবং স্থানীয় নাগরিকরা অভিযোগ করেছিলেন যে প্ল্যান্ট থেকে নির্গমনের কারণে দূষণ হয়েছে। আর্সেলর মিত্তলের একজন মুখপাত্র বলেছেন যে, তুষার বিবর্ণতা বাতাসের অভাবের কারণে হয়েছিল, যা অন্যথায় দূষণকে দূরে সরিয়ে দিত। 
তেমিরতাউ কারাগান্ডায় শীতকালীন ক্রীড়া প্রতিযোগিতায় একটি ব্যান্ডি দল পাঠায়। 
শহরটি এফসি বোলাট ফুটবল ক্লাবের স্বাগতিক, যেটি কাজাখস্তানের প্রথম বিভাগে খেলে।
কাতার কেন্দ্রীয় ব্যাংক

কাতার কেন্দ্রীয় ব্যাংক () হচ্ছে কাতারের কেন্দ্রীয় ব্যাংক।
কাতার কেন্দ্রীয় ব্যাংক ১৯৭৩ সালের ১৩ মে প্রতিষ্ঠা লাভ করে। এটি ১৯৯৩ সাল পর্যন্ত কাতার আর্থিক কর্তৃপক্ষ নামে পরিচিত ছিল এবং এর আগে কাতার দুবাই কারেন্সি বোর্ড নামে পরিচিত ছিল। ১৩ মে, ১৯৭৩ সালে দুবাই সংযুক্ত আরব আমিরাতে যোগদানের ফলে এবং ব্রিটিশ মুদ্রানীতি থেকে নিজেদের বিচ্ছিন্ন করার জন্য কাতার আর্থিক কর্তৃপক্ষ কেন্দ্রীয় ব্যাংকের দায়িত্ব গ্রহণ করে। ১৯৭৩ সালে, আমিরি ডিক্রি নং ২৪ দ্বারা ব্যাংকটিকে কাতারি রিয়াল (কিউআর) মুদ্রণ ও পরিচালনার দায়িত্ব দেওয়া হয়। 
প্রতিষ্ঠার পর থেকে কাতার কেন্দ্রীয় ব্যাংক দেশেটির একটি স্থিতিশীল মুদ্রা ব্যবস্থা অর্জনের জন্য বিশ্বের অন্যান্য বড় কেন্দ্রীয় ব্যাংকের সাথে ক্রমবর্ধমানভাবে কাজ করে আসছে। বিশেষ করে সাম্প্রতিককালে উল্লেখযোগ্যভাবে সিঙ্গাপুর আর্থিক কর্তৃপক্ষের সাথে কাজ করছে।
কাতার কেন্দ্রীয় ব্যাংক আইনের ৫ নং অনুচ্ছেদ এবং ২০১২ সালের আর্থিক প্রতিষ্ঠান নিয়ন্ত্রণ আইনের ১৩ নং অনুচ্ছেদ অনুসারে কাতারের আর্থিক নীতি পরিচালনার ও অন্যান্য খাতের জন্য কেন্দ্রীয় ব্যাংকের উদ্দেশ্যগুলি হচ্ছে:
এছাড়াও, কাতার কেন্দ্রীয় ব্যাংক অন্যান্য কেন্দ্রীয় ব্যাংকের মত প্রাথমিক দায়িত্ত্বসমূহ পালন করে। ১৩ নং আইনের ৬, ৭, এবং ৮ নং অনুচ্ছদে প্রাথমিক দায়িত্বের পাশাপাশি এই ব্যাংকের নিম্নলিখিত দায়িত্বগুলি অন্তর্ভুক্ত করা হয়েছে:
কাতার কেন্দ্রীয় ব্যাংকের পরিচালনা পর্ষদ সাত সদস্যের সমন্বয়ে গঠিত। বর্তমান গভর্নর এবং পরিচালনা পর্ষদের চেয়ারম্যান হলেন শেখ আবদুল্লাহ বিন সৌদ আল-থানি। ডেপুটি গভর্নর এবং পরিচালনা পর্ষদের ভাইস-চেয়ারম্যান হলেন শেখ ফাহাদ ফয়সাল আল-থানি। ড. সালেহ এম. আল-নাবিত, ড. ইব্রাহিম আল-ইব্রাহিম এবং নাসের আহমেদ আল-শাইবি বর্তমান পরিচালক বোর্ডের সদস্য। এই পর্ষদে খালাফ আহমদ আলমানাই অর্থ মন্ত্রণালয়ের প্রতিনিধি এবং সুলতান রশিদ আল-খাতের অর্থনীতি ও বাণিজ্য মন্ত্রণালয়ের প্রতিনিধি হিসেবে দায়িত্ব পালন করছেন।
কাতার কেন্দ্রীয় ব্যাংকের একজন প্রাক্তন কর্মকর্তা, খলিফা মুহাম্মাদ তুর্কি আল-সুবাই, মার্কিন যুক্তরাষ্ট্র কর্তৃক বিশেষভাবে মনোনীত বৈশ্বিক সন্ত্রাসী হিসেবে বিবেচিত।
২০০৮ সালে, "৯/১১ কমিশন প্রতিবেদনে" মার্কিন পররাষ্ট্র দফতর আল-সুবাইকে আল-কায়েদার সিনিয়র নেতৃত্বের সাথে কাজ করার জন্য "কাতার-ভিত্তিক সন্ত্রাসী অর্থায়নকারী এবং সহায়তাকারী" হিসাবে বর্ণনা করেছে, যেখানে খালিদ শেখ মোহাম্মদকে "৯/১১ হামলার প্রধান কুশীলব" হিসাবে বর্ণনা করা হয়েছে। এই প্রতিবেদনে বলা হয়, আল-সুবাই পাকিস্তানে আল-কায়েদার সিনিয়র সদস্যদের আর্থিক সহায়তা দিয়েছিলেন এবং চরমপন্থীদের পাকিস্তানে আল-কায়েদার প্রশিক্ষণ শিবিরে পৌঁছাতে সহায়তা করেছিলেন।
২০০৮ সালে বাহরাইনের উচ্চ ফৌজদারি আদালত সন্ত্রাসে অর্থায়নের অভিযোগে আল-সুবাইকে তার অনুপস্থিতিতে দোষী সাব্যস্ত করে। ২০০৮ সালের মার্চ মাসে আল-সুবাইকে কাতারে গ্রেপ্তার করা হয়েছিল কিন্তু ২০০৯ সালের সেপ্টেম্বরে ছয় মাস পর তাকে ছেড়ে দেওয়া হয়েছে।
২০১৪ সালে মার্কিন ট্রেজারি ডিপার্টমেন্ট আল-সুবাইকে আল-কায়েদার দুই জন বিদেশী সন্ত্রাসী ফাইটার ফ্যাসিলিটেটরের সাথে কাজ করার জন্য অভিযুক্ত করে, যারা আল কায়েদাকে "শত হাজার ডলার" এবং আল নুসরা ফ্রন্টকে "দশ হাজার ডলার" হস্তান্তর করে।
২০১৪ সালে টেলিগ্রাফের একটি প্রতিবেদনে বলা হয় আল-সুবাই দোহাতে স্বাধীনভাবে জীবনযাপন করছে।
সেন্ট প্যানক্রাস রেলওয়ে স্টেশন

সেন্ট প্যানক্রাস রেলওয়ে স্টেশন লন্ডন সেন্ট প্যানক্রাস বা সেন্ট প্যানক্রাস ইন্টারন্যাশনাল নামে পরিচিত এবং আনুষ্ঠানিকভাবে ২০০৭ সাল থেকে লন্ডন সেন্ট প্যানক্রাস ইন্টারন্যাশনাল নামে পরিচিত হয়। এটি ক্যামডেন লন্ডন বরোতে ইউস্টন রোডে অবস্থিত একটি কেন্দ্রী লন্ডন রেলওয়ে প্রান্তিক। স্টেশনটি বেলজিয়াম, ফ্রান্স ও নেদারল্যান্ডস থেকে লন্ডন পর্যন্ত পরিচালিত ইউরোস্টার পরিষেবার টার্মিনাস বা প্রান্তিক। এটি মিডল্যান্ড প্রধান রেলপথে লিসেস্টার, কর্বি, ডার্বি, শেফিল্ড ও নটিংহাম পর্যন্ত ইস্ট মিডল্যান্ডস রেলওয়ে পরিষেবা, সাউথ-ইস্টার্ন ইবসফ্লিট ইন্টারন্যাশনাল ও অ্যাশফোর্ড ইন্টারন্যাশনাল হয়ে কেন্টে পর্যন্ত উচ্চ-গতির ট্রেন এবং থেমসলিংক বেডফোর্ড, কেমব্রিজ, পিটারবরো, ব্রাইটন ও গ্যাটউইক বিমানবন্দর পর্যন্ত ক্রস-লন্ডন পরিষেবা প্রদান করে। এটি ব্রিটিশ লাইব্রেরি, রিজেন্ট'স খাল ও লন্ডন কিং'স ক্রস রেলওয়ে স্টেশনের মধ্যে দাঁড়িয়ে আছে। স্টেশনটি কিংস ক্রস সেন্ট প্যানক্রাসের সঙ্গে একটি লন্ডন আন্ডারগ্রাউন্ড স্টেশন ভাগ করে নেয়।
স্টেশনটি মিডল্যান্ড রেলওয়ে (এমআর) দ্বারা নির্মিত হয়েছিল, যার মিডল্যান্ডস ও উত্তর ইংল্যান্ড জুড়ে একটি বিস্তৃত রেল নেটওয়ার্ক ছিল, কিন্তু লন্ডনে কোন নিবেদিত রেলপথ ছিল না। এমআর ১৮৬২-এর আন্তর্জাতিক প্রদর্শনীর পর রেল ট্রাফিক সমস্যা উপলব্ধি করে তার নিজস্ব রেল প্রান্তিকের সাথে বেডফোর্ড থেকে লন্ডনের সাথে একটি সংযোগ তৈরি করার সিদ্ধান্ত নেয়। স্টেশনটি উইলিয়াম হেনরি বার্লো কর্তৃক নকশা করা হয়েছিল এবং একটি একক-স্প্যান লোহার ছাদ দিয়ে নির্মিত হয়েছিল। স্টেশনটি ১৮৬৮ সালের ১লা অক্টোবর খোলার পর, এমআর স্টেশনের সম্মুখভাগে মিডল্যান্ড গ্র্যান্ড হোটেল নির্মাণ করেন, যা এর স্থাপত্যের জন্য ব্যাপকভাবে প্রশংসিত হয়েছে এবং বর্তমানে এটি স্টেশনের বাকি অংশের সাথে একটি গ্রেড ১ তালিকাভুক্ত ভবন।
সেন্ট প্যানক্রাসকে ১৯৬০-এর দশকের শেষের দিকে সম্পূর্ণরূপে ভেঙে ফেলা এবং কিংস ক্রস ও ইউস্টনের জন্য পরিষেবাগুলিকে সরিয়ে দেওয়ার পরিকল্পনা করা হয়েছিল, যার ফলে প্রচণ্ড বিরোধিতা হয়েছিল। পূর্ব লন্ডন জুড়ে একটি শহুরে পুনর্নবীকরণ পরিকল্পনার অংশ হিসাবে চ্যানেল টানেল রেল লিঙ্ক/হাই-স্পিড ১/এইচএস১-এর প্রান্তিক হওয়ার জন্য কমপ্লেক্সটি £৮০০ মিলিয়ন ব্যয়ে সংস্কার করা হয়েছিল, যা সংস্কারের পরে ২০০৭ সালের নভেম্বর মাসে রানী দ্বিতীয় এলিজাবেথ কর্তৃক খোলা হয়েছিল। হাই-স্পিড ১ ও চ্যানেল টানেলের মাধ্যমে ইউরোপের মূল ভূখণ্ডের সঙ্গে ইউরোস্টার পরিষেবার পরিচালনার জন্য একটি নিরাপত্তা-সিলযুক্ত টার্মিনাল বা প্রান্তিক এলাকা তৈরি করা হয়েছিল, যেখানে ইংল্যান্ডের উত্তর ও দক্ষিণ-পূর্বের অভ্যন্তরীণ ট্রেনের জন্য প্ল্যাটফর্ম রয়েছে। পুনরুদ্ধার করা স্টেশনটিতে ১৫ টি প্ল্যাটফর্ম, একটি শপিং সেন্টার ও একটি কোচ সুবিধা রয়েছে। লন্ডন সেন্ট প্যানক্রাস ইন্টারন্যাশনাল এইচএস১ লিমিটেডের মালিকানাধীন ও নেটওয়ার্ক রেলের একটি সহযোগী সংস্থা নেটওয়ার্ক রেল (হাই স্পিড) দ্বারা পরিচালিত।
বিগ অ্যান্ড লিটেল ওং টিন বার

বিগ অ্যান্ড লিটেল ওং টিন বার (), আরেক নাম সেভেন লিটেল ভ্যালিয়েন্ট ফাইটার () ও টু অব আ কাইন্ড, হলো ১৯৬২ সালে নির্মিত হংকং এর চলচ্চিত্র। এই চলচ্চিত্রটি জ্যাকি চ্যান ও সামো হুং এর প্রথম অভিনীত চলচ্চিত্র হওয়ার সুবাদে উল্লেখযোগ্য। ২০১৬ সাল পর্যন্ত এটাকে হারানো চলচ্চিত্র ভাবা হতো। খুঁজে পাওয়ার পূর্বে টিকে থাকা প্রাপ্ত চলচ্চিত্র ফুটেজগুলো যথাক্রমে ৯ মিনিট শুরুর দিকে এবং ৫ মিনিটের সংলাপের ভিডিও ছিলো। পুরো চলচ্চিত্রটি খুঁজে পাওয়া যায় এবং ইউটিউবে ৩ ফেব্রুয়ারি ২০১৬ তারিখে প্রকাশ করা হয়।
বৃদ্ধ নায়ক ওং সামতাই, সমুদ্রের চারদিকের যোদ্ধাদের জন্য ভোজের আয়োজন করেন। ভোজের আমন্ত্রণ গ্রহণ করেন ব্ল্যাক উইন্ড দূর্গের প্রধান কাম চিং, যে তার মেয়ে লোটাসের বিয়ে ওং এর ছেলে ওং টিনবারের সাথে দিতে চায়। কিন্তু টিনবার এই বিয়ে করতে চায় না এবং চিউং কোয়াইলাংকে পছন্দ করে। দুর্দশাগ্রস্ত চিং ও তার মেয়ে জাদুরকরী ক্ষমতার রাজার জেড সিলমোহর চুরি করে। টিনবারকে এই চুরির অপবাদে অভিযুক্ত করা হয়। সিলমোহর খুঁজে পেতে ব্যর্থ হওয়ায় তার বাবা তাকে কারাবন্দী করে। চিউং কোয়াইলাং রাত্রিবেলায় টিনবারকে খুঁজতে গিয়ে ব্ল্যাক উইন্ড দূর্গে আঁটকা পড়ে, কিন্তু সেভেন লিটল রুকিসরা এসে তাকে উদ্ধার করে। যার ফলে মেয়েটি খোঁজ চালিতে যেতে সক্ষম হয় এবং বিষাক্ত অজগরের সাথে ড্রাগনের গুহায় চলে আসে যেখানে সিলমোহরটি রয়েছে। তবুও টিনবার মালিকের অধীনে বন্দী থাকে। কোয়াইলাং ও সেভেন রাসকেলস ফোর্স অপরাধীদের আত্মসমর্পণ করতে বাধ্য করে - এটি প্রধানের বাড়িতে টিনবারের উদ্ধার প্রকল্পের অংশ যা সমস্যার সমাধান করে।
টীকা: অনেক অভিনয়শিল্পী যারা এখানে অভিনয় করেছেন বর্তমানে ভিন্ন নামে অভিনয় করেন, এটি মূলত হয়েছে তাদের শিক্ষকের নাম গ্রহণের ঐতিহ্যের ফলে যা চীনা মার্শাল আর্টের ক্ষেত্রে প্রযোজ্য।
২০০৯ সালের আগ পর্যন্ত এই চলচ্চিত্রকে হারানো চলচ্চিত্র ধরে নেওয়া হয়েছিলো। অনেক শতক পরে ২০০৯ সালে এটি হংকং চলচ্চিত্র সংরক্ষাণাগারে পাওয়া যায়। সেই দিন এই চলচ্চিত্রটি সংরক্ষাণাগারের হলে ১৪ ও ২২ নভেম্বর তারিখে প্রদর্শন করা হয়।
দুইবার চলচ্চিত্রটি দেখানোর পর ২০০৯ সালের ডিসেম্বরে ইউটিউবে এর ৯ মিনিটের সূচনা ও ৫ মিনিটের সংলাপের দৃশ্য ইউটিউবে আপলোড করা হয়। ২০১৬ সালের ৩ ফেব্রুয়ারিতে সম্পূর্ণ চলচ্চিত্র ইউটিউবে আপলোড করা হয়।
খুঁজে পাওয়া ও ইউটিউবে আপলোডের পূর্বে জ্যাকি চ্যান ও কিছু বাচ্চার তিনটি বিখ্যাত দৃশ্য পাওয়া যেতো। একটি দৃশ্যে জ্যাকি চ্যান একজন বড় লোকের সাথে লড়াই করছে এবং তারপর গান গাইছে। চলচ্চিত্রের কিছু দৃশ্য "" প্রামাণ্যচিত্রে দেখানো হয়েছে।
এই চলচ্চিত্রটি হংকংয়ে ক্যান্টনীয় ভাষায় সাদাকালো ৩৫ মিলিমিটার ফিল্ম ও মোনো অডিও ট্র‍্যাক ব্যবহার করে নির্মাণ করা হয়েছে।
টাউন বড়দোয়ালী বিধানসভা কেন্দ্র

টাউন বড়দোয়ালী বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি অসংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত। এই বিধানসভা কেন্দ্রটি ১৯৭৭ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (সাত বার)।
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ৪৫,৬৯৬ জন, যার মধ্যে পুরুষ ভোটার ২২,০৬৩ জন এবং নারী ভোটার ২৩,৬৩৩ জন। টাউন বড়দোয়ালী বিধানসভা কেন্দ্রে ২০১৮ ভোটার লিঙ্গানুপাত ১,০৭১। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ৪৫,০৭০ জন যার মধ্যে পুরুষ ভোটার ২১,৯৭৬ জন এবং নারী ভোটার ২৩,০৯৪ জন।
বুদ্ধিমান কারক

কৃত্রিম বুদ্ধিমত্তার আলোচনায় একটি বুদ্ধিমান কারক (, সংক্ষেপে IA) বলতে এমন কোনও কিছুকে নির্দেশ করা হয়, যা চারপাশের পরিবেশ প্রত্যক্ষণ করতে পারে, স্বাধীনভাবে বিভিন্ন লক্ষ্য অর্জনের উদ্দেশ্যে কার্যসাধনের পদক্ষেপ নিতে পারে এবং শিখনের মাধ্যমে হয়ত নিজের কার্যকারিতা উন্নত করতে পারে কিংবা হয়ত জ্ঞান ব্যবহার করতে পারে। বুদ্ধিমান কারক সরল বা জটিল প্রকৃতির হতে পারে। একটি তাপমাত্রা স্থিতিকারক যন্ত্রকে যেমন একটি বুদ্ধিমান কারক হিসেবে গণ্য করা হতে পারে, তেমনি একটি মানুষকেও বুদ্ধিমান কারক হিসেবে ধরা হতে পারে। শুধু তাই নয়, কোনও ব্যবসা প্রতিষ্ঠান, কোনও রাষ্ট্র, কোনও জীবাঞ্চল, ইত্যাদি যেকোনও ব্যবস্থা যদি উপরিউক্ত সংজ্ঞাটি মেনে চলে, তাহলে সেটিকে একটি বুদ্ধিমান কারক হিসেবে গণ্য করা হতে পারে।
বহুল ব্যবহৃত কৃত্রিম বুদ্ধিমত্তা বিষয়ক পাঠ্যপুস্তকগুলিতে "কৃত্রিম বুদ্ধিমত্তার গবেষণা" ক্ষেত্রটিকে "বুদ্ধিমান কারকের অধ্যয়ন ও নকশাকরণ" হিসেবে সংজ্ঞায়িত করা হয়েছে। এই সংজ্ঞাটিতে লক্ষ্য দ্বারা পরিচালিত আচরণকে বুদ্ধিমত্তার সবচেয়ে গুরুত্বপূর্ণ উপাদান হিসেবে গণ্য করা হয়। অনেক সময় লক্ষ্য দ্বারা পরিচালিত কারকগুলিকে "যুক্তিবাদী কারক" (Rational agent) নামক অর্থশাস্ত্র থেকে ধার করা একটি পরিভাষা দিয়েও নির্দেশ করা হতে পারে।
যেকোনও কারকের একটি "উদ্দিষ্ট ক্রিয়া" (Objective function) থাকে, যেটি ঐ বুদ্ধিমান কারকের অন্য সমস্ত লক্ষ্য ধারণকারী আধার হিসেবে কাজ করে। এইরকম একটি বুদ্ধিমান কারককে এমনভাবে নকশা করা হয়, যাতে সেটি এমন কোনও পরিকল্পনা সৃষ্টি ও নির্বাহ করে, যা সম্পন্ন হলে উদ্দীষ্ট ক্রিয়াটির প্রত্যাশিত মান সর্বোচ্চ হয়। উদাহরণস্বরূপ, একটি বলবৃদ্ধিমূলক শিখন কারকের (reinforcement learning agent) একটি "পুরস্কার ক্রিয়া" (reward function) থাকে, যার সুবাদে প্রোগ্রাম রচয়িতারা ঐ বুদ্ধিমান কারকটির অভীষ্ট আচরণটিকে আকৃতিদান করতে পারেন। আবার একটি বিবর্তনমূলক কলনবিধির (evolutionary algorithm) আচরণ একটি "টিকে থাকার সামর্থ্যমূলক ক্রিয়া" (Fitness function) দ্বারা আকৃতি লাভ করে।
কৃত্রিম বুদ্ধিমত্তার গবেষণায় আলোচিত বুদ্ধিমান কারকগুলির সাথে অর্থশাস্ত্রে আলোচিত কারকের ঘনিষ্ঠ সম্পর্ক আছে। বুদ্ধিমান কারকের তাত্ত্বিক পরিকাঠামোটির বিভিন্ন সংস্করণ সংজ্ঞানাত্মক বিজ্ঞান, নীতিশাস্ত্র, ব্যবহারিক যুক্তির দর্শন ছাড়াও আরও বহু আন্তঃশাস্ত্রিক সামাজিক-সংজ্ঞানাত্মক প্রতিমান নির্মাণ এবং পরিগণকভিত্তিক সামাজিক ছদ্মায়ন প্রক্রিয়াতে ব্যবহার করা হয়।
বুদ্ধিমান কারকদেরকে প্রায়শই গাঠনিক বিন্যসাগত দৃষ্টিকোণ থেকে কম্পিউটার প্রোগ্রামের সদৃশ একটি বিমূর্ত ক্রিয়ামূলক ব্যবস্থা হিসেবে বর্ণনা করা হয়। বুদ্ধিমান কারকের বিমূর্ত বর্ণনাকে বিমূর্ত বুদ্ধিমান কারক (Abstract intelligent agents, সংক্ষেপে AIA) নামে ডাকা হয়, 
যেটির বাস্তব বিশ্বে বাস্তবায়িত রূপ ভিন্ন। একটি স্বাধীন বুদ্ধিমান কারক-কে (Autonomous intelligent agent) এমনভাবে নকশা করা হয়, যাতে সেটি মানুষের কোনও হস্তক্ষেপ ছাড়াই কাজ করতে পারে। বুদ্ধিমান কারকের সাথে সফটওয়্যার কারকগুলিরও ঘনিষ্ঠ সম্পর্ক আছে, যেগুলি হল এমন কিছু স্বাধীন কম্পিউটার প্রোগ্রাম যেগুলি কোনও মানব ব্যবহারকারীর পক্ষে বিভিন্ন নির্দিষ্ট কাজ নির্বাহ করে।
ধারণাব্যবস্থা

তথ্য বিজ্ঞান ও কৃত্রিম বুদ্ধিমত্তার আলোচনায় ধারণাব্যবস্থা () বলতে বাস্তব বিশ্বের কোনও নির্বাচিত অংশের প্রতিনিধিত্বকারী একটি সরল, বিমূর্ত ধারণাসমগ্র ও ঐসব ধারণার মধ্যবর্তী সম্পর্কগুলি নিয়ে গঠিত একটি ব্যবস্থাকে নির্দেশ করা হয়।
যখন কোনও ধারণাব্যবস্থার একটি দ্ব্যর্থহীন, সুস্পষ্ট ও পুঙ্খানুপুঙ্খ বর্ণনা প্রদান করা হয়, তখন সেটিকে ঐ ধারণাব্যবস্থাটির একটি অভিধাব্যবস্থা (Ontology) বলা হয়। একই ধারণাব্যবস্থাকে একাধিক স্বতন্ত্র অভিধাব্যবস্থা দিয়ে বর্ণনা করা যেতে পারে। আবার একাধিক অভিধাব্যবস্থার মধ্যে তুলনা সহজতর করার জন্য এগুলির সবগুলিতে ব্যবহৃত হয়, এমন সাধারণ উপাদানসমূহ রাখার যে সিদ্ধান্ত নেওয়া হতে পারে, সেটিকে অভিধাব্যবস্থাগত অঙ্গীকার (Ontological commitment) বলা হয়। একটি অভিধাব্যবস্থা ভাষার উপর নির্ভরশীল, কেননা এটির বিভিন্ন উপাদান ও সেগুলির মধ্যকার সম্পর্কগুলিকে একটি বিশেষ ভাষা (একটি অভিধাব্যবস্থা ভাষা) দ্বারা বর্ণনা করা হয়। অন্যদিকে একটি ধারণাব্যবস্থা কোনও ভাষানির্ভর নয়, এটির উপাদান ধারণাগুলি অভিধাব্যবস্থা ভাষাভিত্তিক বর্ণনা নির্বিশেষে স্বাধীনভাবে অবস্থান করে। এ ব্যাপারটি পাশের চিত্রে দেখানো হয়েছে।
গামা২ নর্মি

গামা নর্মি (ইংরেজি: Gamma Normae; γ Nor নামটির লাতিনকৃত রূপ) হল দক্ষিণ আকাশের নর্মা তারামণ্ডলের উজ্জ্বলতম তারা। এটির আপাত মান ৪.০২ – যার ফলে এটি খালি চোখে দৃশ্যমান হলেও একটি অস্পষ্ট তারা। পৃথিবী থেকে পর্যবেক্ষিত ২৫.৩৩ মিলিআর্কসেকেন্ডের একটি বার্ষিক লম্বন দৃষ্টিভ্রম-জনিত স্থানপরিবর্তনের ভিত্তিতে সূর্য থেকে এই তারাটির দূরত্ব নির্ধারিত হয়েছে মোটামুটি ১২৯ আলোকবর্ষ। এটি ২৯ কিলোমিটার/সেকেন্ড ব্যাসার্ধীয় গতিবেগে সূর্যের নিকট সরে আসছে।
এটি একটি বিবর্তিত, কে০তিন বর্ণালিগত শ্রেণির হলুদ-উল্লিখিত বর্ণযুক্ত দানব তারা, যা সূর্যের ভর অপেক্ষা ২.১৬ গুণ ভারী এবং সূর্যের ব্যাসরেখা অপেক্ষা ১০ গুণ স্ফীত ব্যাসরেখা-যুক্ত। এটি অনুভূমিক শাখায় স্থিত একটি লাল ক্লাম্প তারা, যা ইঙ্গিত করে যেটি যে এটি এর অন্তস্থল থেকে হিলিয়াম গলনের মাধ্যমে শক্তি উৎপাদন করে। এটি এর পরিবর্ধিত আলোকমণ্ডল থেকে ৪,৬৯৯ কেলভিন তাপমাত্রায় সূর্যের ঔজ্জ্বল্য অপেক্ষা ৫১ গুণ অধিক ঔজ্জ্বল্যে বিকিরণ করে।
গামা নর্মি হল একটি নিকট জোড়া তারা। এটির সঙ্গী তারাটির আপাত মান ১০। এই নক্ষত্র-জোড়টিকে পূর্বে একটি যুগ্ম-নক্ষত্র জগৎ হিসেবে চিহ্নিত করা হয়েছিল। কিন্তু গাইয়া তথ্যের দ্বিতীয় প্রকাশকালে দেখা যায় যে, সঙ্গী তারাটি আরও অনেক দূরে অবস্থিত। গামা নর্মির প্রায় একই লম্বন দৃষ্টিভ্রম ও যথাযথ গতি-যুক্ত আরেকটি তারা ২০" দূরে তালিকাভুক্ত হয়েছে। এটির আপাত মান ১৬ এবং তাপমাত্রা ৫,৯৭২ কেলভিন।
খ-গোলকে এই তারাটির নিকট অবস্থিত γ নর হল একটি হলুদ অতিদানব, কিন্তু এটি পৃথিবী থেকে আরও দূরে অবস্থিত এবং প্রায় অস্পষ্টতর আপাত মান-যুক্ত।
আফসার বাহিনী

আফসার বাহিনী "(আফসার যুদ্ধ" নামেও পরিচিত) বাংলাদেশের স্বাধীনতা যুদ্ধের সময় মুক্তিবাহিনীর একটি উপ গ্রুপ ছিল। মেজর আফসারউদ্দিন আহমেদ এই ব্যাটালিয়ন গঠনের জন্য ময়মনসিংহে ১১নং সেক্টর স্বাধীনতা সংগ্রামীদের সংগঠিত করেন। এই ব্যাটালিয়ন পাকিস্তান সেনাবাহিনীর কাছ থেকে অস্ত্র সংগ্রহ করে এবং এই অঞ্চলে মুক্ত এলাকা গড়ে তোলে। এই দলের প্রধান ছিলেন মেজর আফসারউদ্দিন আহমেদ।
রাশিয়ার সপ্তাশ্চর্য

 
"ইজভেস্টিয়া", "রেডিও মায়াক" এবং টেলিভিশন চ্যানেল "রাশিয়া" 
দ্বারা সংগঠিত একটি প্রকল্প দ্বারা নির্ধারিত হয় রাশিয়ার সপ্তাশ্চর্য । প্রতিযোগিতাটি ২০০৭ সালের ১ অক্টোবর থেকে ২০০৮ সালের ১ জুন পর্যন্ত তিনটি পর্যায়ে অনুষ্ঠিত হয়। চূড়ান্ত ফলাফল ২০০৮ সালের ১২ জুন মস্কোর রেড স্কয়ারে ঘোষণা করা হয়৷
ডেরকাস ভারহুয়েলি

টেলড্‌ সালফার (বৈজ্ঞানিক নাম: "Dercas verhuelli (Hoeven)") ‘পিয়েরিডি’ (Pieridae) গোত্র ও কলিয়াডিনি (Coliadinae) উপ-গোত্রের অন্তর্ভুক্ত মাঝারী আকৃতির প্রজাপতি।
টেলড্‌ সালফার এর প্রসারিত অবস্থায় ডানার আকার ৫০-৬০ মিলিমিটার দৈর্ঘ্যের হয়।
ভারতে প্রাপ্ত টেলড্‌ সালফার এর উপপ্রজাতি হল-
এই প্রজাতি উত্তর-পূর্ব ভারত এর সিকিম থেকে অরুণাচল প্রদেশ পর্যন্ত, নেপাল, ভুটান এবং মায়ানমার এর বিভিন্ন অঞ্চলে দেখা যায়।
উদারা ডিলেক্টা

পেল হেজ ব্লু (বৈজ্ঞানিক নাম: "Udara dilectus [Moore])" 'লাইসিনিডি' গোত্রের এবং 'পলিয়োম্যাটিনি' উপগোত্রের অন্তর্ভুক্ত ছোট আকার বিশিষ্ট প্রজাতি।
পেল হেজ ব্লুর প্রসারিত অবস্থায় ডানার আকার ২৮-৩২ মিলিমিটার দৈর্ঘ্যের হয়।
ভারতে প্রাপ্ত পেল হেজ ব্লু এর উপপ্রজাতি হল-
এই প্রজাতি ভারত এর হিমাচল প্রদেশ থেকে অরুণাচল প্রদেশ পর্যন্ত,নেপাল, ভুটান এবং মায়ানমার এর বিভিন্ন অঞ্চলে দেখা যায়।
হ্যাপিনেস (কোরীয় টেলিভিশন ধারাবাহিক)

হ্যাপিনেস () একটি দক্ষিণ কোরিয়ান টেলিভিশন সিরিজ যা হান হিও-জু, পার্ক হিউং-সিক এবং জো উ-জিন অভিনীত। এটি একটি অ্যাপোক্যালিপটিক থ্রিলার যা এমন একটি সময়ে সংঘটিত হয় যেখানে সংক্রামক রোগগুলি নতুন স্বাভাবিক হয়ে উঠেছে। স্টুডিও ড্রাগন দ্বারা প্রযোজিত, এটি ৫ নভেম্বর ২০২১-এ টিভিএন- এ প্রিমিয়ার হয়েছিল এবং প্রতি শুক্র এবং শনিবার প্রচারিত হয়েছে। এটি নির্বাচিত অঞ্চলগুলিতে ভিকি, ভিউ এবং আইকিউআইওয়াইআই-এ স্ট্রিমিংয়ের মাধ্যমেও উপলব্ধ রয়েছে।
এটি এমন একটি সময়ে ঘটে যেখানে সংক্রামক রোগগুলি নতুন স্বাভাবিক হয়ে উঠেছে। একটি বৃহৎ শহরের একটি নবনির্মিত অ্যাপার্টমেন্টে যেখানে উচ্চতর ফ্লোরগুলি সাধারণ বিক্রয়ের জন্য এবং নীচের তলাগুলি ভাড়া দেওয়া হয়, সিরিজটি সূক্ষ্ম মনস্তাত্ত্বিক যুদ্ধ এবং ঘটে যাওয়া শ্রেণী বৈষম্যকে চিত্রিত করে। শহরটি পাথরের তলদেশে আঘাত হানে যখন একটি আসন্ন রহস্য একটি নতুন ধরনের সংক্রামক রোগের আকারে আঘাত হানে যেখানে লোকেরা অবিরাম তৃষ্ণায় ভোগে।
"হ্যাপিনেস" পরিচালক আহন গিল-হো এবং লেখক হান সাঙ্গ-উন দ্বারা একসাথে পরিচালিত যারা ২০১৯ সালে ওসিএন-এর ওয়াতচার-এ একসাথে কাজ করেছিলেন। আহন গিল-হো "রেকর্ড অফ ইয়ুথ", "মেমোরিজ অফ দ্য আলহাম্ব্রা" এবং "স্ট্রেঞ্জার" এর মতো অসংখ্য হিট ছবিতে কাজ করেছেন, অন্যদিকে লেখক হ্যান সাং-উন ২০১৬-এ আমেরিকান টিভি সিরিজের কোরিয়ান রিমেক "দ্য গুড ওয়াইফও লিখেছেন।"
অভিনয়কারিদের সাথে প্রথম স্ক্রিপ্ট রিডিং ৭ইমে, ২০২১-এ অনুষ্ঠিত হয় এবং ১১ইমে চিত্রগ্রহণ শুরু হয়।
লেথে সিডোনিস

কমন উডব্রাউন(বৈজ্ঞানিক নাম: "Lethe sidonis (Hewitson)") প্রজাতি এশিয়ায় প্রাপ্ত "নিমফ্যালিডি" (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি। ভারতএ এই প্রজাতির অধীনে কোন উপ-প্রজাতি তালিকাভুক্ত নেই।
কমন উডব্রাউন এর প্রসারিত অবস্থায় ডানার আকার ৪৫-৬০ মিলিমিটার দৈর্ঘ্যের হয়।
এই প্রজাতি ভারত এর হিমাচল প্রদেশ থেকে অরুণাচল প্রদেশ পর্যন্ত, আফগানিস্তান, নেপাল, ভুটান এবং মায়ানমার এর বিভিন্ন অঞ্চলে দেখা যায়।
কনকর্ড

কনকর্ড (), হলো ব্রিটিশ-ফরাসি মালিকানাধীন টারবোজেট চালিত বিশ্বের দ্রুততম সুপারসনিক যাত্রীবাহী বিমান, যা ১৯৭৬ থেকে ২০০৩ সাল পর্যন্ত চালু ছিল। এর সর্বোচ্চ গতি ছিল শব্দের গতির প্রায় দ্বিগুণ অর্থাৎ ১৩৫৪ মাইল/ঘন্টা বা ২১৮০ কিমি/ঘন্টা। এটি ছিল বাণিজ্যিকভাবে পরিচালিত মাত্র দুটি সুপারসনিক পরিবহনের মধ্যে একটি, অন্যটি সোভিয়েত-নির্মিত টুপোলেভ টু - ১৪৪, যেটি ১৯৭০-এর দশকের শেষের দিকে পরিচালিত হয়েছিল। 
কনকর্ড ছিল ফ্রান্স এবং ব্রিটেনের যৌথ প্রকল্প। এটি ১৯৭৬ সালে যাত্রীবাহী ফ্লাইট শুরু করে।
কনকর্ড প্রকল্পের উৎপত্তি 1950 এর দশকের গোড়ার দিকে, যখন রয়্যাল এয়ারক্রাফ্ট এস্টাব্লিশমেন্ট (RAE) এর পরিচালক আর্নল্ড হল, মরিয়েন মরগানকে সুপারসনিক পরিবহন (SST) ধারণা অধ্যয়নের জন্য একটি কমিটি গঠন করতে বলেন। 1954 সালের ফেব্রুয়ারিতে দলটি প্রথমবারের মতো দেখা করে এবং 1955 সালের এপ্রিলে তাদের প্রথম প্রতিবেদন দেয়। সেই সময়ে এটি জানা গিয়েছিল যে সুপারসনিক গতিতে টেনে আনা ডানার স্প্যানের সাথে দৃঢ়ভাবে সম্পর্কিত ছিল। , অথবা বিমানে যেমন লকহিড F-104 স্টারফাইটার ইন্টারসেপ্টর বা পরিকল্পিত Avro 730 কৌশলগত বোমারু বিমান যা টিম অধ্যয়ন করেছে। দলটি একটি বেসলাইন কনফিগারেশনের রূপরেখা দিয়েছে যা একটি বর্ধিত Avro 730 এর অনুরূপ।
এই একই সংক্ষিপ্ত স্প্যানটি কম গতিতে খুব কম লিফট তৈরি করেছিল, যার ফলে অত্যন্ত দীর্ঘ টেক-অফ রান এবং উচ্চ ল্যান্ডিং গতি হয়। একটি এসএসটি ডিজাইনে, বিদ্যমান রানওয়ে থেকে উঠতে এবং প্রয়োজনীয় জ্বালানি সরবরাহ করার জন্য এর জন্য প্রচুর ইঞ্জিন শক্তির প্রয়োজন হত, "কিছু ভয়ঙ্করভাবে বড় এরোপ্লেন" এর ফলস্বরূপ। এর উপর ভিত্তি করে, গ্রুপটি একটি SST-এর ধারণাকে অসম্ভাব্য বলে মনে করে এবং পরিবর্তে সুপারসনিক এরোডাইনামিকসে নিম্ন-স্তরের গবেষণা চালিয়ে যাওয়ার পরামর্শ দেয়।
হংকং শিল্পকলা জাদুঘর

হংকং শিল্পকলা জাদুঘর (এইচকেএমওএ) হলো হংকংয়ের প্রথম এবং প্রধান শিল্প যাদুঘর যা টিসিম শা টিসুইয়ের সালিসবেরি সড়কে অবস্থিত। এটি হংকং সরকারের অবসর ও সাংস্কৃতিক পরিষেবা বিভাগ দ্বারা পরিচালিত হয়। এইচকেএমওএ-তে ১৭,০০০টিরও বেশি আইটেমের একটি শিল্প সংগ্রহ রয়েছে। স্থায়ী প্রদর্শনীর জন্য এখানে প্রবেশমূল্য বিনামূল্যে। এই জাদুঘরের অন্যতম প্রতিদ্বন্দ্বী হলো বেসরকারী-পরিচালিত হংকং শিল্পকলা কেন্দ্র। এই দুটি জাদুঘরকে হংকংয়ের শীর্ষ দুটি শিল্প জাদুঘর হিসেবে বিবেচনা করা হয়।
সেন্ট্রালের হংকং পার্কে ফ্ল্যাগস্টাফ হাউস মিউজিয়াম অফ টি ওয়্যার নামে এইচকেএমওএ-এর একটি বর্ধিত শাখা রয়েছে।
জাদুঘরটি ১৯৬২ সালের ২রা মার্চ আরবান কাউন্সিল কর্তৃক সেন্ট্রালের সিটি হলে শহর জাদুঘর ও শিল্পকলা গ্যালারি হিসাবে প্রতিষ্ঠিত হয়। এটি ১৯৭৫ সালের জুলাই মাসে হংকং ইতিহাস জাদুঘর এবং হংকং শিল্পকলা জাদুঘরে বিভক্ত হয়।
ইতিহাস জাদুঘর ১৯৮৩ সালে কাউলুন পার্কে স্থানান্তরিত হয়। ১৯৯১ সালে সিটি হল ছাড়ার আগে, শিল্পকলা জাদুঘর হাই ব্লকের ৮ম (পিছনের অংশ), নবম, দশম এবং ১১ তলায় ছিল। এই তলায় এখন একটি গণ গ্রন্থাগার রয়েছে। ১৯৯১ সালে এটি হংকং সাংস্কৃতিক কেন্দ্র এবং হংকং মহাকাশ জাদুঘরের কাছে, টিসিম শা টিসুইয়ের ১০ স্যালিসবেরি সড়কের বর্তমান প্রাঙ্গণে স্থানান্তরিত করা হয়।
১৯৯২ সালের ১১ই সেপ্টেম্বর গভর্নর ক্রিস প্যাটেন আনুষ্ঠানিকভাবে নতুন জাদুঘরটি উদ্বোধন করেন।
জাদুঘরটি $৪০০ মিলিয়ন সম্প্রসারণ এবং সংস্কার কাজের জন্য ২০১৫ সালের ৩রা আগস্ট বন্ধ হয়ে যায়। এটি ২০১৯ সালের ৩০শে নভেম্বর এটি পুনরায় চালু করা হয়।
জাদুঘরটি নিয়মিত প্রদর্শনী পরিবর্তন করে। জাদুঘরের প্রদর্শনীগুলি মূলত হংকং, চীন এবং বিশ্বের অন্যান্য অংশের চিত্রকলা, চারুলিপি এবং ভাস্কর্য নিয়ে। এটি অন্যান্য জাদুঘরের সাথেও সহযোগিতামূলক কাজ করে।
১৯৭৫ সাল থেকে, জাদুঘরটি সমসাময়িক হংকং শিল্পীদের কাজ নিয়ে হংকং শিল্প দ্বিবার্ষিক প্রদর্শনীর আয়োজন করেছে। ২০০৯ সালে এটির নাম পরিবর্তন করে হংকং সমসাময়িক শিল্প দ্বিবার্ষিক পুরস্কার নামকরণ করা হয়।
জাদুঘরটি ম্যাস ট্রানজিট রেলওয়ের (এমটিআর) পূর্ব টিসিম শা টিসুই স্টেশন এবং টিসিম শা টিসুই স্টেশন, উভয়ের কাছকাছি হাঁটার দূরত্বের মধ্যে রয়েছে। এটি এমনকি টিসিম শা টিসুই ফেরি পিয়ার-এর কাছাকাছি, যা ওয়ান ছাই এবং সেন্ট্রালকে পরিষেবা প্রদান করে।
হংকং চলচ্চিত্র সংরক্ষাণাগার

হংকং চলচ্চিত্র সংরক্ষাণাগার বা হংকং ফিল্ম আর্কাইভ হল একটি চলচ্চিত্র আর্কাইভ যা হংকং এর চলচ্চিত্র এবং সম্পর্কিত উপাদান সংগ্রহ, সংরক্ষণ ও প্রদর্শন করে। এটি নগর পরিষদ কর্তৃক ১৯৯৩ সালে প্রতিষ্ঠা করা হয়। হংকং ফিল্ম আর্কাইভ ১৯৯৬ সালে ইন্টারন্যাশনাল ফেডারেশন অফ ফিল্ম আর্কাইভসে যুক্ত হয়। এই আর্কাইভটি ২০০০ সাল থেকে অবসর ও সাংস্কৃতিক সেবা বিভাগের অধীনে রয়েছে।
সাই ওয়ান হো তে অবস্থিত এই ফিল্ম আর্কাইভ ভবনে নিয়মিতভাবে প্রদর্শনী মেলা, চলচ্চিত্র দেখানো, এবং হংকং চলচ্চিত্র বিষয়ক সেমিনারের আয়োজন করা হয়।
এই প্রতিষ্ঠানটি "হংকং চলচ্চিত্র তালিকা" এবং "হংকং ফিল্ম ভেটেরানদের মনোগ্রাফ" দুটি সম্পাদনা করে থাকে। এছাড়া এটি আর্কাইভের সর্বশেষ উন্নয়ন ও চলচ্চিত্র ঐতিহ্যের কিছু তথ্য সহ ত্রৈমাসিক পত্রিকা সরবরাহ করে।
১৭ নভেম্বর ২০১১ তারিখে টিভিবি ১৯৩০ থেকে ১৯৯০ সাল পর্যন্ত প্রকাশিত সকল হংকং এর চলচ্চিত্র স্থায়ীভাবে সংরক্ষণের জন্য হংকং ফিল্ম আর্কাইভের হাতে তুলে দেয়। হংকং ফিল্ম আর্কাইভে বর্তমানে ২৭টি চাওজু ও আমোয় উপভাষার চলচ্চিত্রসহ ৬০০ টি চলচ্চিত্র রয়েছে।
আর্কাইভের মধ্যে তুলে দেওয়া চলচ্চিত্রগুলোর মাঝে প্রথমদিক কার "লিটেল হিরোইন" (১৯৩৯) নামক চীনা চলচ্চিত্র রয়েছে যাতে হু রংরং ও কুং চিও-সিয়া অভিনয় করেছেন। এটি সংগ্রহশালায় থাকা প্রাচীনতম চলচ্চিত্র। এছাড়াও রয়েছে ১৯৪৭ সালের "ফিমেল স্পাই ৭৬" যাতে অভিনয় করেন ওউ লাই-চু ও ওয়াং হাও। আর্কাইভের আটটি চলচ্চিত্রকে "১০০টি অত্যাবশ্যক হংকং চলচ্চিত্র" হিসেবে তালিকায় দেওয়া হয়েছে, সেগুলো হচ্ছে: "ওং ফেই-হুংস হুইপ দ্যাট স্যামকস দ্যা ক্যান্ডেল" (১৯৪৯), "ওং ফেই-হুং বার্নস দ্যা টায়রেন্টস' লায়ার" (১৯৪৯), "ব্লাড-স্টেইনড আজালিয়াস" (১৯৫১), "মিস্টেরিয়াস মার্ডারার" (১৯৫১) খণ্ড ১ ও ২, "বাটারফ্লাই অ্যান্ড রেড পিয়ার ব্লোসম" (১৯৫৯), "ফাদার ইজ ব্যাক" (১৯৬১) এবং "দ্যা প্রেগনেন্ট মেইডেন" (১৯৬৮)।
সংরক্ষাণাগার ভবনটি ৫০ লেই কিং সড়ক, সাই ওয়ান হো ঠিকানার একটি পাঁচ তলা ভবনে অবস্থিত যা ৩ জানুয়ারি ২০০১ তারিখে খুলে দেওয়া হয়। আর্কাইভের চলচ্চিত্রগুলো এর ভেতরের ১২৫ আসনের সিনেমা হলে দেখানো হয়। এর সাধারণ টিকেটের দাম ৪০ হংকং ডলার, তবে শিক্ষার্থী, জ্যেষ্ঠ ও প্রতিবন্ধীদের জন্য রেয়াতি মূল্যে টিকেট কেনার ব্যবস্থা রয়েছে।
শুধুমাত্র বক্স অফিস, প্রদর্শনী হল এবং রিসোর্স কেন্দ্র গুলো জনসাধারণের জন্য উন্মুক্ত।
আর্কাইভ ভবনটিতে যেতে সাই ওয়ান হো এমটিআর স্টেশনের "এক্সিট এ" থেকে আনুমানিক পাঁচ মিনিট হেঁটে যেতে হয়।
কাতলেগো মোহামে

কাতলেগো মোহামে (; জন্ম: ১০ মার্চ ১৯৯৮) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল ক্লাব প্রিটোরিয়া বিশ্ববিদ্যালয় এবং দক্ষিণ আফ্রিকা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।
২০১৫ সালে, মোহামে দক্ষিণ আফ্রিকা অনূর্ধ্ব-১৭ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। তিনি ২০১৯ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।
কাতলেগো মোহামে ১৯৯৮ সালের ১০ই মার্চ তারিখে দক্ষিণ আফ্রিকার গুটেংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।
মোহামে জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।
২০১৩ সালের সানা হামলা

২০১৩ সালের ৫ই ডিসেম্বর ইয়েমেনের সানা শহরে একটি হামলা সংঘটিত হয় যেখানে ইয়েমেনি প্রতিরক্ষা মন্ত্রণালয়ে ধারাবাহিক বোমা এবং বন্দুক হামলায় কমপক্ষে ৫৬ জন নিহত এবং ১৬২ জন আহত হয়।
ইয়েমেনের সামরিক তদন্তকারীরা বলেন, যে ১২ জঙ্গি এই হামলার জন্য দায়ী তাদের বেশিরভাগই সৌদি নাগরিক।
অস্ত্রধারীরা মন্ত্রণালয়ের আশপাশের চার প্রহরীকে হত্যা করে। গেট খোলার পর, একজন আত্মঘাতী বোমা হামলাকারী একটি বিস্ফোরক বোঝাই গাড়ি প্রতিরক্ষা মন্ত্রণালয় কমপ্লেক্সের পশ্চিম দিকের প্রবেশপথে নিয়ে যায়। আত্মঘাতী গাড়ি বোমা হামলার পর জঙ্গিরা আরেকটি গাড়িতে করে সমন্বিত হামলা চালায়। বন্দুকধারীরা কম্পাউন্ডের ভিতরে আল-ওরাদি হাসপাতালে প্রবেশ করে, ভিতরে থাকা ব্যক্তিদের উপর গুলি চালায় এবং অনেককে হত্যা করে। নিহতদের মধ্যে অন্তত ছয়জন চিকিৎসক এবং চারজন কমপ্লেক্সের একটি হাসপাতালের রোগী। বিকালে কমপ্লেক্সের বাইরে আরেকটি সমন্বিত আক্রমণ ও বন্দুকযুদ্ধ সংঘটিত হয়েছে বলে জানা যায়।
৫ই ডিসেম্বর, আনসার আল-শরিয়া, আল-কায়েদার সাথে যুক্ত একটি জঙ্গি গোষ্ঠী, এই হামলার দায় স্বীকার করে।
এই হামলায় ৫৬ জন প্রাণ হারায় এবং ২০০ জনেরও বেশি আহত হয়। হতাহতদের মধ্যে বিদেশি চিকিৎসাকর্মীরাও ছিলেন। নিহতদের মধ্যে সাতজন ফিলিপিনো চিকিৎসা কর্মী (একজন ডাক্তার সহ),দুজন জার্মান সাহায্যকর্মী, দুইজন ভিয়েতনামী ডাক্তার এবং একজন ভারতীয় নার্স। কর্মকর্তারা পরবর্তীতে জানান যে, সৌদি আরবের কয়েকজনসহ মোট ১২ জঙ্গি নিহত হয়েছে।
৬ই ডিসেম্বর, মার্কিন সামরিক বাহিনী ইয়েমেনের প্রতিরক্ষা মন্ত্রণালয়ে মারাত্মক ও সমন্বিত এই হামলার পর তার আঞ্চলিক সতর্কতার অবস্থান বাড়িয়ে দেয়। পরের দিন একজন সিনিয়র মার্কিন প্রতিরক্ষা কর্মকর্তা নাম প্রকাশ না করার শর্তে রয়টার্সকে বলেন, "মার্কিন যুক্তরাষ্ট্রের সামরিক বাহিনী এই ঘটনার পরিপ্রেক্ষিতে আমাদের ইয়েমেনি অংশীদারদের সমর্থন করার জন্য সম্পূর্ণরূপে প্রস্তুত"।
সাত ফিলিপিনোর মৃত্যুর কারণে ফিলিপাইন ইয়েমেনে অভিবাসী কর্মীদের মোতায়েনের উপর নিষেধাজ্ঞা জারি করে। ফিলিপাইন সরকার ফিলিপাইনে ফিরে যেতে ইচ্ছুক ফিলিপিনোদের খরচ বহন করবে বলেও জানায়।
জার্মানি সাময়িকভাবে সানায় তাদের দূতাবাসে তার কর্মী কমিয়ে দেয় এবং ইয়েমেনে তার সাহায্য কর্মীদের "যত তাড়াতাড়ি সম্ভব" দেশ ছেড়ে চলে যাওয়ার আহ্বান জানায়।
হামলার ফুটেজ ইয়েমেনি টেলিভিশনে প্রচারিত হওয়ার পরে, যেখানে মন্ত্রনালয়ের কম্পাউন্ডের মধ্যে একটি হাসপাতালে হামলা এবং চিকিৎসাকর্মী ও রোগীদের হত্যার ঘটনা দেখানো হয়, আরব উপদ্বীপে আল কায়েদার প্রধান ক্ষমা চেয়ে একটি ভিডিও বার্তা প্রকাশ করেন। কাসিম আল-রাইমি দাবি করেছেন যে আক্রমণকারী দলকে হামলার সময় হাসপাতালে হামলা না করার নির্দেশ দেওয়া হয়েছিল, কিন্তু একজন এগিয়ে গিয়ে হামলা চালায়।
হো ম্যান টিন

হো ম্যান টিন () হলো হংকং-এর কাউলুনের একটি বেশিরভাগ আবাসিক এলাকা যা কাউলুন সিটি ডিস্ট্রিক্টের অংশ।
"" বইয়ের গ্রামের তালিকার বিভাগ (আক্ষরিক "জিনা'আন কাউন্টির ইতিহাস") বিশ চতুর্থ বছরে প্রকাশিত জিয়াকিং যুগ (খ্রি ১৮১৯) হো ম্যান টিনের কোনো রেকর্ড ছিল না। আসল হো ম্যান টিন আজকের হো ম্যান টিন থেকে বেশ আলাদা ছিল। এটি বর্তমান মং কোকের কেন্দ্রে অবস্থিত ছিল। চাষের জমি দিয়ে এটি উত্তরে আর্গিল স্ট্রিট, পশ্চিমে করোনেশন রোড (বর্তমান নাথান রোড) দ্বারা এবং পূর্বে নং ১২ হিলের কোয়ারি হিল এবং তাই শেক কুউ (বর্তমান কাদুরি পাহাড়) দ্বারা বেষ্টিত ছিল। এর আসল অবস্থান থেকে দক্ষিণ-পূর্বে ফো পাং এবং দক্ষিণে মং কোক। পূর্বের সেই পাহাড়গুলি থেকে স্রোতগুলি চাষের জন্য জল সরবরাহ করত, পরবর্তীটি এলাকার নামের শেষ চীনা অক্ষরে প্রতিফলিত হয়, যেমন "টিন", , যার অর্থ ক্ষেত্র। "হো" () এবং "ম্যান" () নামের অংশ উভয় চীনা উপাধি; তাই হো ম্যান টিন "হো" এবং "ম্যান" এর মালিকানাধীন কৃষি জমির প্রতিনিধিত্ব করে, প্রধান পরিবার যারা এই এলাকার চারপাশে তাদের বাসস্থান নিয়েছিল।
১৯৫০ এবং ১৯৬০-এর দশকে, হো মান টিনের মূল স্থানের পূর্বের পাহাড়গুলি চীন থেকে উদ্বাস্তুদের জন্য একটি পুনর্বাসন এলাকা হয়ে ওঠে, সেখানে শহরটি হো ম্যান টিন এস্টেট তৈরি করে, যা পাহাড়ের ওই অংশকে হো ম্যান টিন নাম দেয়, এইভাবে মূল সমতল ক্ষেত্রগুলি থেকে নাম অনুসারে দূরে সরানো হচ্ছে। বর্তমান সময়ের হো ম্যান টিন আর্গিল স্ট্রিট এবং কাউলুন হাসপাতালের কাছাকাছি অবস্থিত। এলাকাটি কাউলুন সিটি থানার অন্তর্গত।
বর্তমানে হো ম্যান টিনে অনেক পাবলিক হাউজিং এস্টেটের পাশাপাশি হাউজিং অথরিটির সদর দপ্তর রয়েছে। ওই ম্যান এস্টেট রাণী দ্বিতীয় এলিজাবেথের ভ্রমণসূচীতে ছিল যখন তিনি ১৯৭৫ সালে হংকং সফর করেছিলেন।
হো ম্যান টিনের শিক্ষা প্রতিষ্ঠানগুলির মধ্যে রয়েছে:
প্রিন্সেস মার্গারেট রোড, ওয়াটারলু রোড, আর্গিল স্ট্রিট এবং পুই চিং রোড হো ম্যান টিন এলাকার প্রধান ধমনী হিসাবে কাজ করে এবং এটি সরকারী বাস দ্বারা সুবিধাজনকভাবে পরিবেশিত হয়।
নাম থাকা সত্ত্বেও ম্যাস ট্রানজিট রেলওয়ের (এমটিআর) হো ম্যান টিন স্টেশনটি সঠিকভাবে হো ম্যান টিনে অবস্থিত নয় বরং কম পরিচিত এলাকা, লো লুং হ্যাং-এ অবস্থিত। আর্গিল স্ট্রিট এবং ওয়াটারলু রোডের মধ্যে হো ম্যান টিনের কেন্দ্রীয় অংশটি আসলে দূরে পায়ে হেঁটে। এর ফলে স্টেশনটি খোলার সময় এর নামকরণ নিয়ে বিতর্ক শুরু হয়।
গামা১ নর্মি

গামা নর্মি (ইংরেজি: Gamma Normae, γ Normae থেকে লাতিনকৃত) হল দক্ষিণ আকাশের নর্মা তারামণ্ডলে স্থিত একটি একক, হলুদ-সাদা বর্ণযুক্ত তারা। এটির আপাত মান ৪.৯৮ হওয়ায় এটি খালি চোখে অস্পষ্টভাবে দৃশ্যমান হয়। এটির বার্ষিক লম্বন দৃষ্টিভ্রম-জনিত স্থানান্তরণ পৃথিবী থেকে পরিমাপ করা হয়েছে মাত্র , যা থেকে বোঝায় যায় যে, সূর্যের থেকে এই তারাটির মোটামুটি দূরত্ব ১,৫০০ আলোকবর্ষ। এটি প্রায় ১৬ কিলোমিটার/সেকেন্ড ব্যাসার্ধীয় গতিবেগে সূর্যের নিকট সরে আসছে।
এটি এফ৯ আইএ নাক্ষত্রিক শ্রেণির একটি এফ-শ্রেণির অতিদানব তারা। এটির ভর সূর্যের ভর অপেক্ষা ৬.৬ গুণ বেশি এবং এটির ব্যাসার্ধ সূর্যের ব্যাসার্ধ অপেক্ষা প্রায় ১৬০ গুণ পরিবর্ধিত হয়। তারাটির পরিবর্ধিত আলোকমণ্ডল থেকে ৬,০৬৮ কেলভিন কার্যকরী তাপমাত্রায় সূর্যের ঔজ্জ্বল্য অপেক্ষা ২,০৪০ গুণ ঔজ্জ্বল্য বিকিরিত হয়। এই তারাটির বয়স প্রায় ৫৩ মিলিয়ন বছর।
γ নর হল এটির নিকটবর্তী একটি তারা, যার আপাত মান সামান্য অধিকতর।
ওঁ তৎ সৎ

ওঁ তৎ সৎ () হলো সংস্কৃত ভাষায় তিনটি মন্ত্রের দল যা ভগবদগীতায় পাওয়া যায়। ওঁ ব্রহ্মের, তৎ পরব্রহ্মের এবং সৎ বিষ্ণুর গোপন মন্ত্র। এটি অব্যক্ত ও পরম বাস্তবতার প্রতিনিধিত্ব করে।
ভগবদ্গীতার ১৭ অধ্যায়ে, শ্লোক ২৩ থেকে ২৮ পর্যন্ত, ভগবান কৃষ্ণ "ওঁ তৎ সৎ" এর অর্থ ও গুরুত্ব সম্পর্কে কথা বলেছেন। ভগবান বলেছেন "ওঁ তৎ সৎ" আসলে পরমাত্মার ত্রিগুণ নাম যা দিয়ে ব্রহ্মাণ্ডের শুরুতে ব্রহ্ম, বেদ ও যজ্ঞ তৈরি হয়েছিল।
"ওঁ" - তাই বলা হয় যে পুরোহিতরা যারা বেদে বর্ণিত বেদ-মন্ত্র জপ করেন, তারা সর্বদা ঈশ্বরের নাম দিয়ে প্রতিটি কাজ শুরু করেন অর্থাৎ "ওঁ"।
"তৎ" শব্দের অর্থ হল সবকিছুই ভগবানের, এই কথা মনে রেখে, মুক্তিকামী ব্যক্তিরা নিঃস্বার্থভাবে যজ্ঞ, তপস্যা ও দান করেন, কর্মের কোনো ফল কামনা না করে।
"সৎ" শব্দটি সত্যের সাথে সম্পাদিত সমস্ত ক্রিয়া ও কর্তব্যের প্রতিনিধিত্ব করে, এটিও বলা হয় যে যজ্ঞ, তপস্যা ও দান-এ উপস্থিত সমস্ত কিছুকে "সৎ" হিসাবে বিবেচনা করা হয়, এছাড়াও শুধুমাত্র পরমেশ্বরের সন্তুষ্টির উদ্দেশ্যে যে ক্রিয়াগুলি করা হয় তা "সৎ" শব্দ দ্বারা নির্দেশিত হয়।
ব্যক্তিকেন্দ্রিক দেবতা

ব্যক্তিকেন্দ্রিক দেবতা হলো এমন দেবতা যিনি ব্যক্তি হিসেবে সম্পর্কযুক্ত হতে পারেন, যেমন পরম।
ইব্রাহিমীয় ধর্মের গ্রন্থগুলিতে, ঈশ্বরকে ব্যক্তিকেন্দ্রিক স্রষ্টা হিসেবে বর্ণনা করা হয়েছে, প্রথম ব্যক্তির মধ্যে কথা বলা এবং রাগ ও অহংকারের মতো আবেগ প্রদর্শন করেন এবং কখনও কখনও নৃতাত্ত্বিক ভাবে উপস্থিত হন। উদাহরণ স্বরূপ, বাইবেল অন্তর্গত গ্রন্থে, ঈশ্বর তাঁর দৈববাণীঘোষণাকারীদের সাথে কথা বলেন এবং নির্দেশ দেন; যার মাধ্যমে মানব ব্যক্তির বৈশিষ্ট্যের ন্যায় ইচ্ছা, আবেগ (যেমন রাগ, দুঃখ ও সুখ), অভিপ্রায় প্রকাশ পায়, এবং তাঁকে মানব ব্যক্তির বৈশিষ্ট্যের অধিকারী বলে ধারণা করা হয়। ঈশ্বরের সাথে ব্যক্তিকেন্দ্রিক সম্পর্কগুলিকে মানুষের সম্পর্কের মতো একইভাবে বর্ণনা করা যেতে পারে, যেমন খ্রিস্টধর্মে একজন পিতা বা সুফিবাদে একজন বন্ধু।
পিউ রিসার্চ সেন্টারের ২০১৯ সালের সমীক্ষা প্রকাশ করে যে, মার্কিন প্রাপ্তবয়স্কদের মধ্যে ৬০% মনে করে যে "ঈশ্বর এমন ব্যক্তি যার সাথে মানুষ সম্পর্ক রাখতে পারে," যখন ২৫% বিশ্বাস করে যে "ঈশ্বর নৈর্ব্যক্তিক শক্তি।" ন্যাশনাল ওপিনিয়ন রিসার্চ সেন্টারের "A 2019" সমীক্ষা রিপোর্ট করেছে যে মার্কিন যুক্তরাষ্ট্রের ৭৭.৫% প্রাপ্তবয়স্ক ব্যক্তি ব্যক্তিকেন্দ্রিক দেবতায় বিশ্বাস করে। পিউ দ্বারা পরিচালিত "The 2014 Religious Landscape" সমীক্ষা রিপোর্ট করেছে যে মার্কিন প্রাপ্তবয়স্কদের ৫৭% ব্যক্তিকেন্দ্রিক দেবতায় বিশ্বাস করে।
২০২২ এএফসি মহিলা এশিয়ান কাপ

২০২২ এএফসি মহিলা এশিয়ান কাপ () এএফসি মহিলা এশিয়ান কাপের ২০তম প্রতিযোগিতা। এটি এশিয়ান ফুটবল কনফেডারেশন কর্তৃক পরিচালিত। ডিফেন্ডিং চ্যাম্পিয়ন্স। এই আসরে কোনো তৃতীয় স্থান নির্ধারক খেলা হয়নি।
নিম্নলিখিত ১২টি দল যোগ্যতা অর্জনে সক্ষম হয়েছে:
২০২২ পর্বের প্রতিযোগিতায় ভারতের ৩টি শহরের ৩টি স্টেডিয়ামে খেলা হবে। প্রথমে, আয়োজক শহরগুলি ছিল আহমেদাবাদ, ভুবনেশ্বর এবং নবি মুম্বই। এরপর এএফসি ঠিক করে যে তিনটি আয়োজক শহর হবে। যদিও ৬ জুলাই ২০২১-এ, এএফসি ঘোষণা করে যে মহারাষ্ট্রের মুম্বই, নবি মুম্বই এবং পুনে প্রতিযোগিতা আয়োজন করবে।
প্রতিটি দল কমপক্ষে ১৮ জন ও সর্বাধিক ২৩ জন খেলোয়াড়ের নাম নথিভুক্ত করতে পারবে, যাদের মধ্যে কমপক্ষে তিনজন গোলকিপার হবে।
ভারত চিনা তাইপেই দলের বিরুদ্ধে প্রয়োজনীয় ১৩জন খেলোয়াড় নামাতে ব্যর্থ হয়। ভারতীয় দলে অনেক খেলোয়াড়ই কোভিড-১৯ আক্রান্ত হবার জন্য তারা প্রতিযোগিতা থেকে এএফসি-এর ৪.১ নং ধারা অনুযায়ী দল নামাতে ব্যর্থ হবার জন্য নাম প্রত্যাহার করে নেয়। তাদের ম্যাচগুলো বাতিল ঘোষিত হয় এবং ইরানের সাথে হয়ে যাওয়া ম্যাচটি পরিত্যক্ত ঘোষিত হয়।
গ্রুপ পর্বের প্রতিটি গ্রুপের সেরা ২ দল ও দুটি সেরা তৃতীয় স্থানাধিকারী দল কোয়ার্টার-ফাইনালের জন্য যোগ্যতা অর্জন করবে।
দলগুলিকে পয়েন্টের ভিত্তিতে পয়েন্ট টেবিলে সাজানো হয়েছে (জয়ের জন্য ৩ পয়েন্ট, ড্র হলে ১ ও হারলে ০)। যদি কোনো দুই বা ততোধিক দলের পয়েন্ট একই হয়ে যায়, তখন ট্রাইব্রেকিং করার জন্য নিম্নলিখিত নিয়মগুলি মান্য করে তাদের পৃথক র‌্যাঙ্ক দেওয়া হবে।
গ্রুপের চতুর্থ দলের সাথে সংঘটিত খেলার ফলাফল গণনায় ধরা হয়নি।
----
অস্ট্রেলিয়ার অবস্থানের ওপর নির্ভর করে এই রাউন্ড সংঘটিত হচ্ছে। অস্ট্রেলিয়া কোয়ার্টার-ফাইনালে বিদায় নেওয়ার জন্য বাকি তিনটি কোয়ার্টার-ফাইনালে বিদায় গ্রহণকারী দল এই পর্বে একটি সিঙ্গেল রাউন্ড-রবিন টুর্নামেন্ট খেলবে নিজেদের মধ্যে। সেরা দল সরাসরি বিশ্বকাপ খেলার যোগ্যতা অর্জন করবে আর বাকি দুই দল আন্তঃ-কনফেডারেশন প্লে-অফে খেলার যোগ্যতা অর্জন করবে।
আয়োজক দেশ অস্ট্রেলিয়া ছাড়া এএফসির ৫টি দেশ ২০২৩ বিশ্বকাপে খেলার যোগ্যতা অর্জন করবে। দুটি দল আন্তঃ-কনফেডারেশন প্লে-অফে খেলার সুযোগ পাবে।
এএফসি থেকে দুটি দল আন্তঃ-কনফেডারেশন প্লে-অফে খেলার সুযোগ পাবে।
পাদোদক

পাদোদক () হলো পবিত্র জল যা শিবলিঙ্গ বা গুরুর পায়ের স্নান থেকে প্রস্তুত হয়। এটি অষ্টাবরণ বা লিঙ্গায়তবাদের 'আটটি সুরক্ষা' এর মধ্যে একটি।
এই পবিত্র জল সৌভাগ্য ও স্বর্গীয় আশীর্বাদ আহ্বান করার জন্য অনেক পবিত্র অনুষ্ঠানে ব্যবহার করা হয়। এটি নতুন বাড়িতে প্রবেশ করার সময়, নতুন কেনা গাড়ি ইত্যাদিতে ছিটিয়ে দেওয়া হয়।
নালন্দা বৌদ্ধ সোসাইটি

নালন্দা বৌদ্ধ সোসাইটি মালয়েশিয়া 2003 সালে প্রতিষ্ঠিত হয়েছিল। প্রধান কেন্দ্র এবং ব্যবস্থাপনা অফিস সেলাঙ্গরের শ্রী সেরদাং-এর নালন্দা সেন্টারে অবস্থিত। গত এক দশক ধরে, সফলভাবে অনেক শিক্ষামূলক প্রোগ্রাম যেমন ধম্ম কোর্স, শিবির, ধ্যান, পাবলিক ফোরাম, সম্মেলন এবং সেমিনার আয়োজন করে আসছে।
কার্যকরী কর্মসূচি এবং কার্যক্রমের পাশাপাশি, নালন্দা বৌদ্ধ গবেষণা ও অধ্যয়নের জন্য মূল্যবান সম্পদ সমন্বিত একটি গুরুত্বপূর্ণ রেফারেল লাইব্রেরিও পরিচালনা করে। সারা দেশ থেকে ভক্তরা ধম্ম অধ্যয়নের জন্য নিয়মিত নালন্দায় আসেন। অধিকন্তু, ক্রমবর্ধমান সংখ্যক যুবক এবং স্নাতক নালন্দা কেন্দ্রকে তাদের কার্যকলাপের কেন্দ্র হিসাবে ব্যবহার করছে। এইভাবে, নালন্দা মালয়েশিয়ার বৌদ্ধ শিক্ষার একাধিক স্বীকৃত কেন্দ্রের মধ্যে একটি হয়ে উঠেছে।
"সমন্বিত মানব উন্নয়নের জন্য সামগ্রিক শিক্ষা"
 একটি বৌদ্ধ সম্প্রদায় তৈরির সুবিধা যা বুদ্ধের মহৎ শিক্ষা শেখার, অধ্যয়ন এবং অনুশীলনে সক্রিয়; ছয়টি মঙ্গল অর্জন করা; এবং বিশ্বকে সেবা প্রদানে উদ্যমী।
নালন্দার মহৎ মিশন হল বুদ্ধ-ধম্মের উপর ভিত্তি করে উপযুক্ত শিক্ষার সুযোগ প্রদান করে বিশ্বজুড়ে ব্যক্তিগত রূপান্তর এবং সামাজিক উন্নতিকে প্রভাবিত করা।
বুদ্ধের নৈতিক শিক্ষা ও পথনির্দেশের শিক্ষা, অধ্যয়ন, অনুশীলন এবং তা প্রচার করা।
জীবনে ছয়টি মঙ্গল অর্জনের প্রচেষ্টা করা, বৌদ্ধ শিক্ষামূলক অনুষ্ঠান এবং সাংস্কৃতিক ঐতিহ্য প্রচার করা।
নালন্দা বৌদ্ধ সোসাইটি বৌদ্ধ ধর্মের পালি স্কুলের অন্তর্গত, যা শ্রীলঙ্কা, মায়ানমার এবং থাইল্যান্ডে গড়ে ওঠা থেরবাদ স্কুলের সাথে ঘনিষ্ঠভাবে সম্পর্কিত। পালি ভাষা ছিল 2,600 বছর আগে প্রাচীনতম বৌদ্ধ সম্প্রদায়ের দ্বারা ব্যবহৃত ভাষা, এবং বর্তমানে এটি থেরবাদ স্কুলেরও প্রামাণিক ভাষা।
নালন্দা বৌদ্ধ সোসাইটি মালয়েশিয়ার থেরাবাদ বৌদ্ধ পরিষদ (টিবিসিএম)-এর সদস্য যা থেরবাদ বৌদ্ধ সংগঠনগুলির একটি জাতীয় স্তরের ফেডারেশন।
সমবেদনা :চিন্তাভাবনা, বক্তৃতা এবং আচরণে অন্যদের সদয় এবং সমর্থনকারী হওয়া। সকলের প্রতি সৌহার্দ্য ও বন্ধুত্বের সাথে নিরীহ জীবনযাপন করা।
সাহস:জীবনের প্রতিকূলতা এবং চ্যালেঞ্জের মুখে দৃঢ় এবং দৃঢ়প্রতিজ্ঞ হওয়া। একটি মহৎ জীবনধারা অনুসরণে ধৈর্য ও সহনশীলতা সহ্য করা।
সম্মান:প্রবীণ, শিক্ষক, সহকর্মী এবং সমস্ত সংবেদনশীল প্রাণীদের প্রতি শ্রদ্ধাশীল হওয়া, এইভাবে সুস্থ এবং সুরেলা সম্পর্ক তৈরি করে।
সততা:ধার্মিক উপায়, নীতি এবং মূল্যবোধ দ্বারা জীবনযাপন করা। সত্যবাদিতাকে সমুন্নত রাখা এবং প্রতারণাহীন এবং অ-সংঘাতহীন জীবন যাপন করা।
সেবা:শুধু নিজেদের জন্য নয়, অন্যের কল্যাণের জন্যও বেঁচে থাকা। প্রয়োজনীয় কাজ করা এবং বিশ্বকে সেবা প্রদানে পরোপকারী হওয়া।
বিশ্বাস:বুদ্ধ-ধম্মে সঠিক জ্ঞান আহরণ করা এবং গভীর আস্থা থাকা, এবং এর উচ্চতর নীতিগুলি মেনে চলার প্রতিশ্রুতি।
শেখা: একটি ব্যক্তি এবং একটি সম্প্রদায় হিসাবে ক্রমাগত শিক্ষা এবং উন্নতি। আধ্যাত্মিক বৃদ্ধি এবং জাগরণের জন্য ধম্ম শিখতে আগ্রহী।
প্রতিফলন:দুঃখ থেকে মুক্তির দিকে মননশীল এবং উদ্দেশ্যমূলকভাবে জীবনযাপন করা। কৃতজ্ঞতা বহন করা, এবং জীবনের যাত্রা জুড়ে বিজ্ঞ বিচক্ষণতা থাকা।
শারীরিক সুস্থতা এবং সুস্বাস্থ্য।
মানসিক সুস্থতা এবং আনন্দময় জীবনযাপন।
পারিবারিক মঙ্গল এবং ঘরোয়া সুখ।
অর্থনৈতিক মঙ্গল এবং কর্মজীবনে সাফল্য।
আন্তঃব্যক্তিক মঙ্গল এবং সামাজিক সম্প্রীতি।
আধ্যাত্মিক মঙ্গল এবং অভ্যন্তরীণ শান্তি।
মুহাম্মদ সাইয়্যেদ তানতাউই

মুহাম্মদ সাইয়্যেদ তানতাউই (২৮ অক্টোবর ১৯২৮১০ মার্চ ২০১০), যাকে তানতাউই নামেও উল্লেখ করা হয়, ছিলেন মিশরের একজন প্রভাবশালী ইসলামিক পণ্ডিত। ১৯৮৬ থেকে ১৯৯৬ সাল পর্যন্ত তিনি মিশরের আল-আজহারের প্রধান মুফতি ছিলেন। ১৯৯৬ সালে রাষ্ট্রপতি হোসনি মুবারক তাকে আল-আজহারের প্রধান ইমাম হিসেবে নিয়োগ দেন, যা তিনি ২০১০ সালে তার মৃত্যুর আগ পর্যন্ত বহাল রেখেছিলেন।
তানতাউই ১৯২৮ সালের ২৮ অক্টোবর মিশরের সোহাগের তামা পৌরসভার সেলিম আশ-শারকিয়াহ গ্রামে জন্মগ্রহণ করেন।
তিনি অনার্স সহ প্রথম ডিগ্রী, ১৯৫৯ সালে শিক্ষায় স্নাতকোত্তর এবং ১৯৬৬ সালে পিএইচডি অর্জন করেন। আল-কুরআন ও আল-সুন্নাহয় ইস্রায়েলের সন্তানদের উপর তার পরিপূর্ণ জ্ঞান ছিল।
২০১০ সালের ১০ মার্চ সকালে সৌদি আরবের রিয়াদ সফরের সময় হৃদরোগে আক্রান্ত হয়ে ৮১ বছর বয়সে তানতাউই মারা যান।
এপসাইলন নর্মি

এপসাইলন নর্মি (ইংরেজি: Epsilon Normae; ε Normae থেকে লাতিনকৃত) হল দক্ষিণ আকাশের নর্মা তারামণ্ডলের অন্তর্গত একটি নীল-সাদা বর্ণযুক্ত ত্রি-নক্ষত্র জগৎ। এটির আপাত মান ৪.৪৭ হওয়ায় এটিকে খালি চোখে দেখতে পাওয়া সম্ভব। পৃথিবী থেকে দৃষ্ট ৬.১৫ মিলিআর্কসেকেন্ড বার্ষিক লম্বন দৃষ্টিভ্রম-জনিত স্থানান্তরণের ভিত্তিতে সূর্য থেকে এই নক্ষত্র জগৎটির দূরত্ব নির্ধারিত হয়েছে ৫৩০ আলোকবর্ষ। এই দূরত্বে আন্তঃনাক্ষত্রিক ধূলিকণার কারণে দৃশ্যগত আপাত মান ০.২১ নির্বাপণ ফ্যাক্টরে কমে যায়।
অভ্যন্তরীণ নক্ষত্র-জোড়টি গঠিত হয়েছে একটি দ্বি-রেখাযুক্ত বর্ণালিগত যুগ্ম নক্ষত্র জগৎ নিয়ে। এই জোড়টির কাক্ষিক পর্যায় ৩.২৬ দিনের এবং উৎকেন্দ্রতা ০.১৩। জোড়ের দু’টি তারাকেই আপাত দৃষ্টিতে বি৪ পাঁচ নাক্ষত্রিক শ্রেণির অন্তর্গত একই রকমের বি-শ্রেণির প্রধান-পর্যায়ভুক্ত তারা মনে করা হয়। তৃতীয় উপাদানটি অভ্যন্তরীণ জোড়ের থেকে ২২.৮ আর্ক সেকেন্ড কৌণিক পার্থক্যে দৃষ্টি হয়। এটি সম্ভবত বি৯ পাঁচ বর্ণালিগত শ্রেণির অন্তর্গত একটি ক্ষুদ্রতর বি-শ্রেণির প্রধান-পর্যায়ভুক্ত তারা। এই নক্ষত্র জগৎটি বয়সে অপেক্ষাকৃত নবীন। এটির বয়স অনুমান করা হয় প্রায় ৫০ মিলিয়ন বছর।
প্রসার ভারতী

ভারতের শক্তিশালী গণপ্রচার মাধ্যম- আকাশবাণী ও দূরদর্শনকে সরকারি নিয়ন্ত্রণমুক্ত, স্বশাসিত সংস্থায় আনার জন্য গঠিত হয় জাতীয় সম্প্রচার নিগম -  প্রসার ভারতী বা ব্রডকাস্টিং কর্পোরেশন অব ইন্ডিয়া। প্রসার ভারতীর সদর দপ্তর নতুন দিল্লিতে অবস্থিত। ভারতের প্রসার ভারতী ( ব্রডকাস্টিং কর্পোরেশন অব ইন্ডিয়া) অ্যাক্ট,১৯৯০ অনুসারে "প্রসার ভারতী"র  অধীনে এসেছে দূরদর্শন এবং আকাশবাণী। পূর্বে এই গণমাধ্যম দুটি ভারত সরকারের সূচনা তথা তথ্য ও সম্প্রচার তথা বেতার মন্ত্রকের প্রচার মাধ্যম ছিল। ১৯৯০ খ্রিস্টাব্দে স্বশাসন দিতে ভারতের লোকসভা প্রসার ভারতী বিল পাশ করে কিন্তু ১৯৯৭ খ্রিস্টাব্দের ১৫ সেপ্টেম্বর পর্যন্ত আইনটি কার্যকরী করা হয় নি। 
ড.এ সূর্যপ্রকাশ ২০২০ খ্রিস্টাব্দের ফেব্রুয়ারিতে দ্বিতীয়বারের প্রসার ভারতীর পর্ষদের চেয়ারম্যান হিসাবের সময়কাল পূরণ করার পর পদটি রিক্ত হয়। তিনি ডাঃ মৃণাল পান্ডের স্থলাভিষিক্ত হন। ২০১৬ খ্রিস্টাব্দের নভেম্বরে জহর সরকার মুখ্য কার্যকরী আধিকারিকের পদে অব্যহতি পেলে শশীশেখর ভেমপতি মুখ্য কার্যকরী আধিকারিকের পদে স্থলাভিষিক্ত হন 
২০২১ খ্রিস্টাব্দের রয়টার ইন্সটিটিউটের ডিজিটাল রিপোর্ট অনুযায়ী ডিডি নিউজ এবং অল ইন্ডিয়া রেডিওর সংবাদ ভারতে সবচেয়ে নির্ভরযোগ্য ব্র্যান্ড। ।
১৯৪৮ খ্রিস্টাব্দের ১৫ই মার্চ তৎকালীন ভারতের প্রধানমন্ত্রী জওহরলাল নেহরু গণপরিষদে ব্রিটিশ ব্রডকাস্টিং কর্পোরেশন (বি বি সি)-এর ধাঁচে ভবিষ্যতে আকাশবাণীর স্বশাসিত সংস্থায় উন্নীত হওয়ার কথা ঘোষণা করেছিলেন। কারণ গণতান্ত্রিক দেশে গণপ্রচার মাধ্যমগুলি রাজনৈতিক দলমত-নিরপেক্ষ হওয়াই কাম্য। স্বাধীন নিরপেক্ষ জনমত গঠন আদর্শ গণতন্ত্রের হাতিয়ার। কিন্তু তা বাস্তবায়িত হয়নি স্বাধীনতার কয়েক দশক পরেও। ষাটের দশকে গণদাবির চাপে 'চন্দ কমিটি' গঠিত হয়। সরকারি ঔদাসীন্যে কমিটির স্বশাসনের সুপারিশের অপমৃত্যু হয়। স্বল্প সময়ের বিরুদ্ধ জমানায় 'ভার্গিজ কমিটি' গঠিত হলেও শেষে তারও পরিসমাপ্তি ঘটে। অবশেষে ১৯৮৯ খ্রিস্টাব্দে পালাবদলে ভি পি সিং-এর প্রধানমন্ত্রীত্বে রাষ্ট্রীয় মোর্চা ক্ষমতাসীন হলে, তাদের ইস্তাহারের প্রতিশ্রুতি রূপায়ণে তৎকালীন তথ্য ও বেতার মন্ত্রী পি উপেন্দ্র ১৯৯০ খ্রিস্টাব্দের ৩০শে আগস্ট লোকসভায় পেশ করেন প্রসার ভারতী বিল। কিছু সংশোধনীসহ বিলটি লোকসভার অনুমোদন লাভ করে ৭ই সেপ্টেম্বর।
প্রসার ভারতী নামে একটি বিধিবদ্ধ সম্প্রচার সংস্থা গড়তে এবং বোর্ড অব গভর্নরস্-এর সদস্য নির্বাচন, কার্যপ্রণালী এবং ক্ষমতা ইত্যাদি নির্ধারণে দ্য প্রসার ভারতী অ্যাক্ট প্রণয়ন করা হয়। আইনটি দূরদর্শন ও আকাশবাণী উভয়কেই সরকারের নিয়ন্ত্রণ মুক্ত করে স্বশাসিত সংস্থার মর্যাদা প্রদান করে। লোকসভায় সংশ্লিষ্ট বিলটি পাশ হওয়ার পর ১৯৯০ খ্রিস্টাব্দের ১২ই সেপ্টেম্বর ভারতের রাষ্ট্রপতির সম্মতি লাভের পর আইনে পরিণত হয়। লোকসভায় সর্বসম্মতিতে পাশ হওয়ার পর ১৯৯৭ খ্রিস্টাব্দের নভেম্বর আইনটি কার্যকরী করা হয়। প্রসার ভারতী আইন বলে অল ইন্ডিয়া রেডিও ও দূরদর্শনের সমস্ত সম্পত্তি, বিষয়-আশয় ,ঋণ দায়-দায়িত্ব, বকেয়া অর্থ প্রদান এবং সেই সাথে মামলা এবং অন্যান্য আইনি প্রক্রিয়া প্রসার ভারতীর উপর বর্তায়।। 
সার ভারতীর পরিচালন দায়িত্বে আছেন বোর্ড অব গভর্নরস, যার সদস্য সংখ্যা পনেরো। যারা বোর্ডে থাকবেন তারা হলেন- 
ভারতের রাষ্ট্রপতি পদাধিকারবলে, মনোনীত ও নির্বাচিত সদস্য ছাড়া অবশিষ্ট চেয়ারম্যান এবং অন্য সদস্যদের নিযুক্ত করেন। বোর্ডের মিটিং প্রতি বৎসর তিনি মাসে একবার অনুষ্ঠিত হয়।
বোর্ড অব গভর্নরস এর কাজকর্মের ওপর নজরদারি জন্য বাইশ জন সাংসদ নিয়ে গঠিত সংসদীয় তদারকি কমিটি থাকে।